Werk aan die vertaling en verkorting is oor die afgelope drie jaar gedoen. Die resultaat is nou ’n boek wat toeganklik is vir almal wat belang stel in die Bo-Kaap, die Moslemkultuur en Afrikaans.
Le Roux was in 2016 tydens die Stap-vir-Afrikaans-veldtog in die Bo-Kaap by ’n uitstalling oor Davids en sy boek. Hier het die idee ontstaan om die Engelse akademiese tesis in Afrikaans te vertaal.
Volgens Willemse is dit ’n baie akademiese werk wat verkort en vereenvoudig moes word sodat dit vir leerlinge toegankliker kon wees. Danie Botha, ’n vertaler van Napier, het die Afrikaanse vertaling gedoen.
Dit sal na biblioteke in die Wes-Kaap versprei word en eksemplare vir skole en universiteite kan op aanvraag by die SBA verkry word.
* Die boekbekendstelling is op 15 Desember by die Afrikaanse Taalmonument in die Paarl. Vir meer inligting stuur ’n e-pos na info@sbafrikaans.co.za.